বিবিসির প্রতিবেদনে বলা হয়েছে, এ ঘটনায় সন্ত্রাসী হামলার কোনো আলামত পাওয়া যায়নি।পুলিশ জানিয়েছে, ছুরি ও লোহার রড নিয়ে হামলা চালানো আফগান নাগরিককে আটক করা হয়েছে।স্থানীয় সময় রাত ১০টা ৪৫ মিনিটের দিকে উত্তর পূর্বাঞ্চলীয় ফ্রান্সের ১৯তম প্রশাসনিক এলাকায় এ হামলার ঘটনা ঘটে। হামলাকারী হঠাৎ করে পথচারীদের ওপর হামলা শুরুর প্রথমে এমকে২ সিনেমা হলের সামনে দুই পুরুষ ও এক নারীকে ছুরিকাঘাত করে। ওই সময়ে পাশে খেলতে থাকা কয়েক যুবক তাকে লক্ষ্য করে বল ছুড়ে মারে আর তাকে থামানোর চেষ্টা করে। তবে তাদের আঘাত করে পালিয়ে যায় হামলাকারী। এর পরই দুই ব্রিটিশ পর্যটকের ওপর হামলা চালানো হয়।আহতদের মধ্যে অন্তত দুজন ব্রিটিশ পর্যটকও রয়েছেন।উল্লেখ্য, ২০১৫ সালে ফ্রান্সের রাজধানী প্যারিসে ভয়াবহ বিস্ফোরণে নিহত হয়েছিলেন শতাধিক মানুষ। এখনো দেশটিতে সতর্কতা জারি রয়েছে।